Z A P I S N I K

7. sjednice Vijeća Mjesnog odbora Oporovec
održane 13. prosinca 2021. u prostorijama mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 6. sjednice.

Predsjednik Vijeća predlaže izmjenu dostavljenog dnevnog reda uklanjanjem točke 1. Prijedlog utrška s pozicije ostali nespomenuti rashodi poslovanja – donošenje zaključka sukladno zahtjevu nadležnog tijela zbog nedovoljnih informacija o navedenoj točki.

Vijeće prihvaća izmjenu dnevnog reda te točke 2-5 postaju točke 1-4.

Vijeće jednoglasno prihvaća i utvrđuje

DNEVNI RED

1. Prijedlog za postavljanje ili nadopunu zelenog otoka na području mjesnog odbora Oporovec – donošenje zaključka;
2. Prijedlog proračuna za 2022. godinu – donošenje zaključka;
3. Potreba za zastavom grada Zagreba – donošenje zaključka;
4. Pitanja, prijedlozi i obavijesti.
	
Ad 1. Prijedlog za postavljanje ili nadopunu zelenog otoka na području mjesnog odbora Oporovec

Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne službe za postavljanje kontejnera za staklo kod prostorija Mjesne samouprave, Oporovečki vinogradi 20.


Ad 2. Prijedlog proračuna za 2022. godinu

Predsjednik je predstavio prijedlog proračuna Mjesnog odbora Oporovec. Pod stavkom Zrinjevac predviđeno je 95.000,00 kuna, a pod stavkom Zagrebačke ceste 558.000,00 kuna od čega na održavanje ide 30% (167.000,00 kuna) i 70% za asfalterski program (391.000,00 kuna). Ukupan iznos proračuna predlaže se u iznosu od 653.000,00 kuna. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Prihvaća se predloženi prijedlog proračuna Vijeća Mjesnog odbora Oporovec.

	ZRINJEVAC
	95.000,00 kn

	ZAGREBAČKE CESTE – održavanje (30%)
	167.000,00 kn

	ZAGREBAČKE CESTE – asfalterski program (70%)
	391.000,00 kn

	UKUPNO
	653.000,00 kn



Od nadležnih službi traži se specifikacija radova u planu Zrinjevca za 2022. godinu za Mjesni odbor Oporovec.


Ad 3. Potreba za zastavom grada Zagreba

Predsjednik predlaže postavljanje zastave grada Zagreba ispred prostorija Mjesne samouprave. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Zadužuju se nadležna tijela da pribave zastavu grada Zagreba i dostave je Mjesnom odboru Oporovec.


Ad 4. Pitanja, prijedlozi i obavijesti.

Predsjednik Vijeća informirao je članove Vijeća o aktivnostima na području Mjesnog odbora Oporovec između dvaju sjednica Vijeća Mjesnog odbora. Izvijestio ih je o negativnom odgovoru ZET-a na uvođenje autobusne linije Dubrava – Oporovec – Dubrava. Odgovor je temeljen na zahtjevu prijašnjeg saziva o sličnoj inicijativi druge trase autobusne linije.

Završeno u 19.30 sati.

KLASA: 
URBROJ:
U Zagrebu, 13. prosinca 2021.                 

        Predsjednik Vijeća Mjesnog odbora Oporovec

Ivica Zadro
